《汉老弟寄示雪诗倡和已成轴矣因次韵》
宋代·虞俦

衡门虽设昼常关，人在琼楼玉宇间。
一笑眼青馀老桧，相看头白只高山。
携壶索共梅花醉，著屐扶行竹杖斑。
此兴此时吾不忘，倦飞深羡鸟知还。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。